laion/Wikipedia-Exotic huggingface dataset:
Svabhava

Svabhava ehk omaolek (sanskriti keeles svabhāva; paali keeles sabhāva; tiibeti keeles rang bzhin; hiina keeles ⾃性 zixing; jaapani keeles jishō) on hinduismis ja budismis asjale või nähtusele ehk dharmale seesmiselt omane ja põhiline omadus ehk tunnus (sanskriti keeles lakṣaṇa, svalakṣaṇa), näiteks kõvadus maa puhul või kuumus tule puhul. Hinduismis esineb svabhāva mõiste sagedamini advaita-vedaanta tekstides, nii näiteks Avadhūta Gītā järgi brahman ongi svabhāva; samuti višnuismis. Mahajaanas, eriti madhjamaka õpetustes rõhutatakse kõigi seadmuste tühjust, igasuguse omaoleku puudumist, suhtelisust ja sõltuvuslikkust. Mahajaana traditsioonides võib svabhāva viidata ka budaloomusele. Tühjus Ida mõtteloo leksikon: omaolek Ruegg, D. Seyfort (1976). 'The Meanings of the Term "Gotra" and the Textual History of the "Ratnagotravibhāga"'. Bulletin of the School of Oriental and African Studies, University of London, Vol. 39, No. 2 (1976), pp. 341–363
Norishige Kanai

Norishige Kanai (jaapani keeles 金井 宣茂 Kanai Norishige; sündinud 5. detsembril 1976) on Jaapani arst, mereväelane ja JAXA astronaut. Kanai sai doktorikraadi arstiteaduses 2002. aastal ning liitus samal aastal Jaapani mereväega. Mereväes olles õppis ta Ameerika Ühendriikide mereväe juures mereväetuukriks ja lõpetas kursuse 2006. aastal. Ta valiti JAXA astronaudiks 2009. aastal. Augustis 2015 teatas JAXA, et Kanai on valitud Rahvusvahelise kosmosejaama 54. ja 55. ekspeditsiooni liikmeks. Kanai lahkus Maalt detsembris 2017 ja naasis juunis 2018. Jaamas viibides väljus ta korra avakosmosesse, viibides seal 5 tundi ja 57 minutit. "Norishige Kanai". JAXA. Vaadatud 30. jaanuar 2020.
Skandinaavia mütoloogia

Muinaspõhja või skandinaavia mütoloogia on Skandinaaviat ja Islandit asustanud põhjagermaani hõimude ja rahvaste ristiusu eelsete müütide ja legendide kogum. Skandinaavia mütoloogiast eraldi seisab Soome mütoloogia, kuigi sellel on eelmainituga mõningaid sarnasusi. Skandinaavias säilis muistne germaani mütoloogia kõige kauem. Müüte anti viikingiajal edasi suuliselt, näiteks pikkade värssjutustustena. Praegune teave muinaspõhja mütoloogia kohta pärineb põhiliselt Vanemast ja Nooremast Eddast, Islandi saagadest ja teistest keskaegsetest tekstidest. Skandinaavia folklooris säilisid muistsed uskumused ja legendid pikka aega ning mõnedes maakohtades püsivad need tänapäevani. Muinaspõhja usku on taaselustatud või taasleiutatud germaani uuspaganlusena. Mütoloogia on ka inspiratsiooniks kirjandusele, lavateostele ja filmidele. Aasid Vaanid Skandinaavia jumalate loend Uuspaganlus Ásatrú
Priske

Priske on eesti perekonnanimi. Vana perekonnanimi, mida on pandud ainult Saaremaal: Anseküla ja Abruka mõisas Anseküla kihelkonnas ning Lümanda mõisavallas Kihelkonna kihelkonnas. 2019. aasta 1. jaanuari seisuga on perekonnanimi Priske Eestis 57 mehel ja 65 naisel. Marika Priske, Eesti riigiametnik
Ameerika Ühendriikide Õhuväe Katselendurite Kool

Ameerika Ühendriikide Õhuväe Katselendurite Kool (U.S. Air Force Test Pilot School, USAF TPS) on Ameerika Ühendriikide õhuväe lennukool, kus koolitatakse katselendureid. Kool koolitab katselendureid, kes edaspidi katsetavad õhuväe uusi relvasüsteeme ja lennumasinaid. Kool asutati 9. septembril 1944 ning esialgu asus see Wright-Pattersoni õhuväebaasis Daytonis Ohios. 1951. aastal koliti kool Mojave kõrbes asuvasse Edwardsi õhuväebaasi. Kool asutati katselendurite väljaõppe standarideerimiseks ning katselenduritega juhtunud õnnetuste arvu vähendamiseks. Kuna lennukid on muutunud keerulisemaks, koolitab kool lisaks katselenduritele, välja ka katselendude insenere ja navigaatoreid. Koolis õppivate pilootide arv on olnud ühtlaselt väike ja tavaliselt on ühe klassi suurus umbes 20 õpilast. "U.S. Air Force Test Pilot School History". Aerotech News. Vaadatud 30. jaanuar 2020. "Welcome to the Home Page of the U.S. Air Force Test Pilot School". Edwards AFB. Vaadatud 30. jaanuar 2020.
Plekktrumm (saade)

"Plekktrumm" on Eesti Televisiooni iganädalane kultuuriteemaline vestlussaade, mida juhib Joonas Hellerma. Saade läks esimest korda eetrisse 22. septembril 2014 senise kultuurisaate "Jüri Üdi klubi" asemel. 2016. aastal võitis "Plekktrumm" Eesti Kultuuri Koja auhinna Kultuuri Tegu 2016. 2017. aasta Eesti filmi- ja teleauhindade (EFTA) galal pälvis Joonas Hellermaa "Plekktrummi" eest auhinna kategoorias "Parim meessaatejuht". 2. hooaeg, 2015–2016 3. hooaeg, 2016–2017 4. hooaeg, 2017–2018 5. hooaeg, 2018–2019 6. hooaeg, 2019 (sügis) 7. hooaeg, 2020 (kevad) 8. hooaeg, 2020 (sügis) 9. hooaeg, 2021 (kevad) 10. hooaeg, 2021 (sügis) 11. hooaeg, 2022 (kevad) 12. hooaeg, 2022 (sügis) 13. hooaeg, 2023 (kevad) "ETV2 alustab sügisel uue kultuurisaatega „Plekktrumm"". Müürileht. 26. august 2014. Vaadatud 30. jaanuar 2020. "Kultuuri Tegu 2016 on ETV2 kultuurisaade "Plekktrumm"". Sirp. 7. november 2016. Vaadatud 30. jaanuar 2020. Rutt Ernits-Sups (13. märts 2017). "Joonas Hellerma EFTA-st: loodan, et auhind töörütmi väga ei kõiguta". ERR. Vaadatud 30. jaanuar 2020. "Plekktrumm". Jupiter. "Plekktrummi" saated ERR-i arhiivis "Plekktrummi" saated Jupiteris "Plekktrumm" Facebookis
Interlok

Interlok on puuvillane või tehiskiust kahepoolne koetrikoo, mille mõlemal kangapoolel on nähtav parempidine koepind. Interlok on kahepoolne kangas. Mõlema poole pinnad näevad välja identsed, need on siledad ja tiheda pinnaga. Kanga mustri- ja pinnakujunduse võimalused on piiratud. Kangas venib pikisuunas paremini kui külgsuunas, kannatab venitamist ja hoiab hästi vormi. Interlok imab paremini niiskust ja hoiab paremini sooja kui ühekordses koes trikookangad. Interlokkangast kasutatakse palju aluspesu ning spordiriietuse valmistamiseks. A. Tervonen. Kangad. Argo, 2016 "Interlock Fabrics. - Sarteks Örme Kumaş Tekstil". Originaali arhiivikoopia seisuga 19. jaanuar 2020. Vaadatud 30. jaanuaril 2020. Interlock Fabrics. - Sarteks Örme Kumaş Tekstil Was ist Interlock-Stoff? - lexikon.wohnen.de
Sjoerd Sjoerdsma

Sjoerd Wiemer Sjoerdsma (sündinud 10. juulil 1981 Eindhovenis) on Hollandi diplomaat ja poliitik, ta on sotsiaalliberaalse partei Demokraadid 66 liige. Ta õppis sotsioloogiat Utrechti Ülikoolis. Seejärel õppis ta London School of Economics and Political Science'is. Ta on töötanud Hollandi välisministeeriumis. Ta on töötanud Hollandi diplomaadina Belgia ja Afganistani saatkondades ning Palestiina Rahvusliku Omavalitsuse juures. Aastast 2012 on ta Hollandi parlamendi alamkoja liige.
Ookerkollane

Ookerkollane on üks kollastest värvitoonidest, mille tume- või pruunikaskollane värvus vastab värvipigmendi kollase ookri värvusele. Ka naturaalse sieena värvus on tumedam ookerkollane. Kollane ooker Erineva värvusega kollased ja pruunid ookrid Valik ookerkollaseid (ochraceus) toone. Värviproov 2 on saadud naturaalset sieenat kasutades, värviproov 9 on puhas kollane ooker Kollase ja punase ookriga maalitud metshobused Lascaux's Jan Vermeer. "Tütarlaps pärlkõrvarõngaga". Jakk on maalitud kollase ookriga Eri paikadest pärit loodusliku ookri värvus varieerub kahvatukollasest tume- ja oranžkollaseni kuni punakaspruunini (punane ooker, hematiit). E. F. Glockeri "Grundriss der Mineralogie ..." kirjeldab ookerkollast (ockergelb) kollasena, millesse on segatud pruuni ja õige natuke punast. Ookerkollase värvuse näideteks mineraalide hulgas nimetab ta kollast ookrit ennast ja jaspist (gemeiner Jaspis). Prantsuskeelne värvinimetuste portaal pourpre.com annab ookrivärvuse (ocre) vasteks toonivahemiku tumekollasest punakaspruunini                                              . Pantone värv 14-1036 Ochre on keskmiselt küllastatud, kergelt murtuna või hallikana mõjuv kollane värvitoon     , mida kirjeldatakse ka kerge heleda pruunika värvitoonina. Vastab loodusliku ookri värvuse kahvatumale varjundile. RAL Classic värvikaardi värvitoon 1024 Ockergelb on kollakas-hallikaspruun, mis samuti sarnaneb loodusliku ookri värvusega      . Veebivärv Ochre on punakas pruunikaskollane      Limoniit on üks peamisi mineraale, millest saadakse kollast ookrit Ookrikaevandus Roussillonis Ookerkõht-haugaskakk (Ninox ochracea) Vaenukäo (Upupa epops) sulestik on oranžika poole kalduv ookerkollane Russula fellea - ookerkollane pilvik Ida-Aasia surulane Ambulyx ochracea puutüvel "Arhiivikoopia". Originaali arhiivikoopia seisuga 30. jaanuar 2020. Vaadatud 30. jaanuaril 2020.{{netiviide}}: CS1 hooldus: arhiivikoopia kasutusel pealkirjana (link) https://www.htmlcsscolor.com/hex/CC7722 https://www.eki.ee/dict/ekss/index.cgi?Q=ookerkollane&F=M https://sonaveeb.ee/search/est-est/detail/ookerkollane/1[alaline kõdulink] https://archive.org/details/nomenclatureofco00ridg/page/n153/mode/2up Grundriss der Mineralogie. ... Nebst einem Anhange; ein Verzeichniss der bis jetzt in Schlesien aufgefundenen Fossilien enthaltend, 1821, lk 127 Ocre. - pourpre.com "Arhiivikoopia". Originaali arhiivikoopia seisuga 31. jaanuar 2020. Vaadatud 31. jaanuaril 2020.{{netiviide}}: CS1 hooldus: arhiivikoopia kasutusel pealkirjana (link) https://encycolorpedia.com/d9ae5f https://www.ralcolorchart.com/ral-classic/ral-1024-ochre-yellow https://htmlcolorcodes.com/colors/ochre/
Johanna Maria Tõugu

Johanna Maria Tõugu (sündinud 3. septembril 1998 Tallinnas) on Eesti keskkonnakaitsja, poliitik, aastatel 2022–2023 erakonna Eestimaa Rohelised kaasjuht. Ta on lõpetanud 2018. aastal Pärnu Sütevaka Humanitaargümnaasiumi. Aastatel 2019-2024 õppis Tõugu Tartu Ülikoolis semiootikat ja riigiteadusi. Johanna Maria Tõugu oli aastatel 2022–2023 Erakonna Eestimaa Rohelised kaasjuht (koos atmosfäärifüüsik Marko Kaasikuga. Ta asutas 2016. aastal Pärnusse Eesti esimese pakendivaba poe Paljas Pala, millega pälvis Keskkonnaministeeriumilt aasta keskkonnasõbraliku ettevõtte auhinna. 2021. aasta kohaliku omavalitsuse volikogude valimistel kandideeris Johanna Maria Tõugu erakonna Eestimaa Rohelised nimekirjas Tartu linnapeaks ja kogus 391 häält. 2023. aasta Riigikogu valimistel kandideeris ta valimisringkonnas nr 2 (Tallinna Kesklinna, Lasnamäe ja Pirita linnaosa) 492 häält ega osutunud valituks. 2024. aasta jaanuari algul sai temast Tallinna linnavolikogu keskkonna- ja kliimanõunik. 2024. aasta 9. jaanuaril lahkus ta Erakonnast Eestimaa Rohelised ja liitus Sotsiaaldemokraatliku erakonnaga. Pühapäeval selgusid stipendiumikonkursi Tulevikutalent võitjad. Head Uudised, 7. november 2016. Arula, Eili. REEDENE RÕÕM ⟩ Johanna Maria Tõugu: et olla õige roheline, ei pea kuuse alla kolima. Tartu Postimees, 25. veebruar 2022. Reporter: Roheliste erakonna uuteks juhtideks valiti Johanna Maria Tõugu ja Marko Kaasik. Reporter.ee, 19. veebruar 2022. "Roheliste endine juht liitub sotsiaaldemokraatidega". Delfi. Vaadatud 9. jaanuaril 2024.
Vladimirs Bagirovs

Vladimirs Bagirovs (armeenia keeles Վլադիմիր Բաղիրով (Բաղիրյան) Vladimir Baghirov (Baghirjan); vene keeles Владимир Константинович Багиров Vladimir Konstantinovitš Bagirov; aseri keeles Vladimir Bağırov; 16. august 1936 Bathumi – 21. juuli 2000 Jyväskylä) oli Läti maletaja ja maletreener, rahvusvaheline suurmeister (1978). Bagirovs sündis Gruusias. Isa oli armeenlane ja ema ukrainlanna. Perekond kolis Bakuusse. Malekoolituse sai Bagirovs Bakuu pioneeride palees. Meistrinormi täitis ta 1958. aastal. 1963. aastal andis FIDE talle rahvusvahelise meistri nimetuse. Suurmeistriks sai Bagirovs ametlikult alles 42-aastaselt 1978. aastal, kuigi suurmeistri taset näitas juba 1960. aastal NSV Liidu meistrivõistlustel. Bagirovs tuli mitmel korral Aserbaidžaani NSV malemeistriks. 1960. aastal võitis ta turniiri Jakartas. NSV Liidu meistrivõistlustel sai ta parima tulemuse 1960. aastal Leningradis peetud meistrivõistlustel, kus tuli neljandaks, edestades seejuures Lev Polugajevskit, Vassili Smõslovi, Boriss Spasskit ja David Bronšteini. 1961. aastal Oberhausenis Euroopa võistkondlikel meistrivõistlustel võitis NSV Liidu võistkonna koosseisus kuldmedali (osales varumängijana). 1970. aastatel oli lühikest aega Aserbaidžaani malekoondise treener, oli ka Garri Kasparovi esimesi treenereid. 1980. aastal asus Bagirovs elama Riiga. Maletas ja tegutses treenerina. Treenis eksmaailmameistrit Mihhail Tali ja tulevasi suurmeistreid Aleksejs Širovsit ja Aleksandrs Šabalovsit. 1990. aastal Eesti–Läti matškohtumises mängis Läti võistkonna kolmandal laual. Pärast Nõukogude Liidu lagunemist pääses mängima Läti võistkonna koosseisus kahel korral maleolümpiale (1992, 1996). 1998. aastal tuli ta Grieskirchenis seenioride maailmameistriks (edestades Wolfgang Uhlmannit ja Borislav Ivkovit). Juulis 2000 mängis Bagirovs Soomes Jyväskyläs maleturniiril Heart of Finland Open, kus alustas kolme võiduga. Neljandas voorus sai Bagirovs eduseisus olles südameataki. Järgmisel päeval ta suri.  Vladimirs Bagirovs – pildid, videod ja helifailid Wikimedia Commonsis Yuri Averbakh & Vladimir Bagirov 8-Match, Jakarta 1960. indonesiabase.com
Alexander Shabalov

Alexander Shabalov (vene keeles Александр Анатольевич Шабалов Aleksandr Anatoljevitš Šabalov; läti keeles Aleksandrs Šabalovs; sündinud 12. septembril 1967 Riias) on Lätist pärit Ameerika Ühendriikide maletaja, rahvusvaheline suurmeister (1991). Alexander Shabalov täitis meistrinormi 1985. aastal. 1989. aastal andis FIDE talle rahvusvahelise meistri nimetuse. Suurmeistriks sai Shabalov 24-aastaselt 1991. aastal. 1992. aastal võitis ta Biel Openi ja mängis Läti võistkonna koosseisus maleolümpial Manilas (kolmandal laual). Samal aastal emigreerus ta Ameerika Ühendriikidesse. Shabalov tuli neljal korral USA malemeistriks (1993, 2000, 2003, 2007) ja seitsmel korral tuli ainuvõitjaks või jagas esikohta USA lahtistel meistrivõistlustel (1993, 1999, 2003, 2007, 2008, 2015, 2016). 2002. aastal jagas ta esikohta Aeroflot Openil. 2009. aastal São Paulos peetud Panameerika meistrivõistlustel jagas esikohta kuubalase Fidel Corrales Jimenezega.  Alexander Shabalov – pildid, videod ja helifailid Wikimedia Commonsis Alexander Shabalov FIDE andmebaasis
Piia Leino

Piia Leino (sündinud 1977. aastal) on Soome kirjanik ja ajakirjanik. Piia Leino on õppinud Tampere Ülikoolis, 2004. aastal sai magistrikraadi ajakirjanduse alal. 2020. aasta seisuga töötab ta Helsingis uudisteagentuuris STT. Ilukirjandust hakkas Leino kirjutama 2009. aastal. Ta enda sõnul innustab teda romaane kirjutama suur huvi ühiskonna vastu ja soov seda lähemalt uurida. Piia Leinol on ilmunud neli romaani: "Ruma Kassa" (Johnny Kniga, 2016) "Taivas" (S&S, 2017) – võitis selle eest 2019. aastal Euroopa Liidu kirjandusauhinna "Yliaika" (S&S, 2020) "Lakipiste" (S&S, 2021) Neist kolm viimast moodustavad ulmetriloogia: romaani "Taivas" tegevus toimub Soomes 2058. aastal, romaani "Yliaika" tegevus 2052 ja "Lakipiste" 2045. aastal. Piia Leino kirjastuse S&S kodulehel Vaadatud 25.02.2022. "Arhiivikoopia". Originaali arhiivikoopia seisuga 27. jaanuar 2020. Vaadatud 30. jaanuaril 2020.{{netiviide}}: CS1 hooldus: arhiivikoopia kasutusel pealkirjana (link) Kirsi Ranin. Piia Leino: Lakipiste – kun murhaaja ei olekaan ihminen Kirsin Book Club, 17.09.2021.
Juzefs Petkēvičs

Juzefs Petkēvičs (poola keeles Józef Pietkiewicz; 19. detsember 1940 Riia – 1. mai 2024) oli poola päritolu Läti maletaja, rahvusvaheline suurmeister (2002). Petkēvičs täitis meistrinormi 1967. aastal. 1980. aastal sai ta FIDE-lt rahvusvahelise meistri nimetuse. Läti malemeistriks on ta tulnud kahel korral (1974, 1985). Läti võistkonna koosseisus on Petkēvičs mänginud kolmel maleolümpial (1994–1998). 1967. aastal Pärnu suveturniiril tuli Petkēvičs kolmandaks (eespool Iivo Neist). 1971. aastal võitis ta Viljandis toimunud Ilmar Raua mälestusturniiri (edestades teiste seas Mark Dvoretskit). 2002. aastal tuli Petkēvičs 62-aastaselt Maumburgis seenioride maailmameistriks (kolmanda koha sai kaasmaalane Jānis Klovāns). MM-tiitliga kaasnes FIDE-lt suurmeistri nimetus. Juzefs Petkēvičs FIDE andmebaasis
Kamjanets-Podilskõi

Kamjanets-Podilskõi (varasem eestikeelne nimi venepäraselt Kamenets-Podolski) on oblastilise alluvusega linn Ukraina Hmelnõtskõi oblastis, Kamjanets-Podilskõi rajooni keskus. Kamjanets-Podilskõi lähedal on sündinud eesti kunstnik Paul Burman. Ukraina 2001. aasta rahvaloenduse andmetel oli Kamjanets-Podilskõi elanikest ukrainlasi 91,2%, venelasi 5,9%, poolakaid 0,6%, valgevenelasi 0,3% ja juute 0,2%. Augustis 1941 toimus linna lähedal Kamjanets-Podilskõi massimõrv. Про кількість та склад населення Хмельницької області за підсумками Всеукраїнського перепису населення 2001 року Державний комітет статистики України. Всеукраїнський перепис населення 2001
Jānis Klovāns

Jānis Klovāns (9. aprill 1935 Saldus – 5. oktoober 2010) oli läti maletaja, rahvusvaheline suurmeister (1997), kirimale suurmeister (2001). Klovāns täitis meistrinormi 1960. aastal. 1976. aastal sai ta FIDE-lt rahvusvahelise meistri nimetuse. Läti malemeistriks tuli ta üheksal korral (1954, 1962, 1967, 1968, 1970, 1971, 1975, 1979, 1986). Läti võistkonna koosseisus mängis Klovāns kahel maleolümpial (1992, 2000). Klovāns tuli kolmel korral seenioride maailmameistriks (1997, 1999, 2001). Esimese MM-tiitliga kaasnes FIDE-lt 1997. aastal suurmeistri nimetus.  Jānis Klovāns – pildid, videod ja helifailid Wikimedia Commonsis
Gigi D'Agostino

Luigino Celestino di Agostino (sündinud 17. detsembril 1967 Salernos), esinejanimega Gigi D'Agostino, on Itaalia DJ ja muusikaprodutsent. "Gigi D'Agostino" (1996) "L'Amour Toujours" (1999) "L'Amour Toujours II" (2004) Allstarz.ee
2010. aasta Laste Eurovisiooni lauluvõistlus

2010. aasta Laste Eurovisiooni lauluvõistlus oli kaheksas Laste Eurovisiooni lauluvõistlus. See toimus 20. novembril 2010. Saatejuhid olid Denis Kourian ja Leila Ismailava. Selle võitis Vladimir Arzumanyan lauluga "Mama" Laul sisaldab ühte fraasi inglise keeles.
Ebblinghem

Ebblinghem (flaami keelest; kaasaegses hollandi kõnepruugis Ebblingem) on vald Põhja-Prantsusmaal Nordi departemangus Hazebroucki kantonis. Ebblinghemis asub Ebblinghemi sõjaväekalmistu, kus on üle 440 haua, enamus Esimeses maailmasõjas tapetud Rahvaste Ühenduse maade sõjaväelastele. Répertoire géographique des communes, vaadatud 26.10.2015. Populations légales 2021
Dost Moḩammad

Dost Moḩammad Khan (puštu keeles: دوست محمد خان‎, 23. detsember 1793 – 9. juuni 1863) oli Barakzai dünastia rajaja ja Afganistani üks silmapaistvamaid valitsejaid esimese anglo-afgaani sõja ajal. Durrani dünastia allakäiguga sai temast Afganistani emiir aastatel 1826–1839, hiljem oli ta emiir aastatel 1843–1863. Ta oli etniline puštu ja Sardar Payendah Khani üheteistkümnes poeg. Tema isa Khani tappis Zaman Shah Durrani aastal 1799. Dost Moḩammadi vanaisa oli Hajji Jamal Khan. Musahibani perekond sai alguse tema vanemast vennast, sultan Moḩammad Khanist hüüdnimega "Telai", mis tähendab "kuldne". Hüüdnime sai ta selle järgi, et ta armastas kanda peeneid rõivaid. Moḩammad Khan oli Peshawari valitseja. Dost Moḩammad Khan sündis 23. detsembril 1793 Kandahāris Durrani impeeriumi mõjukas perekonnas. Tema isa Payendah Khan oli Barakzai hõimu pealik ja Durrani dünastia riigiteenistuja.
Time'i aasta inimene

Aasta inimene (inglise keeles Time Person of the Year; kuni 1999 "Aasta mees" või "Aasta naine") on Ameerika Ühendriikide uudisteajakirja Time iga-aastane teemanumber, mis tõstab esile ja kajastab teatud inimest, gruppi, ideed või objekti, kes või mis on vastavat aastat ajakirja arvates kõige enam mõjutanud. Esimene aasta inimest kajastav number ilmus 1927. aastal ja selle kaanel oli lendur Charles Lindbergh. Aunimetust ei anta üksnes üksikisikutele: seda on antud ka abielupaaridele, poliitilistele oponentidele, poliitilistele kaastöölistele, inimrühmadele ja koguni elututele objektidele. Aasta inimene Time'i kodulehel (inglise keeles)
Hmelnõtskõi

Hmelnõtskõi (ukraina keeles Хмельницький) on linn Ukraina lääneosas, Hmelnõtskõi oblasti ja Hmelnõtskõi rajooni keskus. Asub Lõuna-Bugi ülemjooksul. Hmelnõtskõis tegutseb mitu kõrgkooli, sealhulgas Hmelnõtskõi Riiklik Ülikool ja Hmelnõtskõi Majandusülikool. Hmelnõtskõid on esmamainitud 1431. aastal. Linnaõigused sai Hmelnõtskõi 22. septembril 1937. Kuni 1954. aastani kandis linn nime Proskuriv. 26. novembril 2022 demonteeriti linnas tank-monument. Ukraina 2001. aasta rahvaloenduse andmetel oli Hmelnõtskõi elanikest ukrainlasi 88,3%, venelasi 7,9%, poolakaid 2,0%, valgevenelasi 0,4% ja juute 0,3%. Vaade linnale Vaade linnale Bohdan Hmelnõtskõi mälestusmärk Number of Present Population of Ukraine, as of January 1, 2022 У Хмельницькому знесли танк-пам'ятник (vaadatud: 26.11.2022) Про кількість та склад населення Хмельницької області за підсумками Всеукраїнського перепису населення 2001 року Державний комітет статистики України. Всеукраїнський перепис населення 2001
Val McDermid

Valarie McDermid (sündinud 4. juunil 1955 Kirkcaldys Fife'i regioonis) on šoti kriminaalromaanikirjanik, kelle looming kuulub nn Tartan Noir krimižanri. Suurem osa tema loomingust jaguneb nelja raamatusarja vahel, mille peategelasteks on ajakirjanik Lindsay Gordon, eradetektiiv Kate Brannigan, kliiniline psühholoog Tony Hill ja politseiuurija Karen Pirie. Tony Hilli sarja esimene romaan, "Näkineiu laul" (The Mermaids Singing) võitis 1995. aastal Briti Kriminaalromaanikirjanike Assotsiatsiooni Kuldse Pistoda auhinna aasta parima kriminaalromaani eest. Romaanide põhjal on valminud ka telesari "Loodud tapjaks" (Wire in the Blood, 2002–2009), mille peaosas on Robson Green. McDermidi artikleid ilmub aeg-ajalt Briti ajalehtedes ning ta esineb raadiojaamades BBC Radio 4 ja BBC Radio Scotland. Report for Murder (1987) Common Murder (1989) Final Edition (1991) (USAs: Open and Shut ja Deadline for Murder) Union Jack (1993), (USAs: Conferences Are Murder) Booked for Murder (1996) Hostage to Murder (2003) Dead Beat (1992) Kick Back (1993) Crack Down (1994) Clean Break (1995) Blue Genes (1996) Star Struck (1998) (Grand Prix des Romans d’Aventure, 1998) The Mermaids Singing (1995) (Kuldse Pistoda auhind, 1995) The Wire in the Blood (1997) The Last Temptation (2002) The Torment of Others (2004) Beneath the Bleeding (2007) Fever of the Bone (2009) The Retribution (2011) Cross and Burn (2013) Splinter the Silence (2015) Insidious Intent (2017) How the Dead Speak (2019) The Distant Echo (2003) A Darker Domain (2008) The Skeleton Road (2014) Out of Bounds (2016) Broken Ground (2018) The Writing on the Wall (1997) (novellid, piiratud koguses tiraaž 200 eksemplaris) A Place of Execution (1999) Killing the Shadows (2000) Stranded (2005) (novellid) Cleanskin (2006) The Grave Tattoo (2006) Trick of the Dark (2010) The Vanishing Point (2012) Northanger Abbey (2014) My Granny is a Pirate (2012) A Suitable Job for a Woman (1995) Bodies of Evidence (2014) Forensics – The Anatomy of Crime (2014) Forensics: What Bugs, Burns, Prints, DNA, and More Tell Us About Crime (2015) "Näkineiu laul" (Varrak, 2005 ja Varrak / Eesti Päevaleht, 2013) "Tapakihk veres" (Varrak, 2006) Tema abikaasa on Glasgow' Ülikooli geograafiaprofessor Jo Sharp (alates 2016).
Zagrebi kunstipaviljon

Zagrebi kunstipaviljon (horvaadi keeles Umjetnički paviljon u Zagrebu) on Kagu-Euroopa vanim galerii. Horvaatia pealinnas Zagrebis asuv beaux-arts stiilis paviljon tarindati valmis 1898. aastal keset belle époque'i, kuigi selle terasstruktuuri kasutati kaks aastat varem Budapestis toimunud näitusel.  Zagrebi kunstipaviljon – pildid, videod ja helifailid Wikimedia Commonsis Ametlik koduleht